**Dragi učenici!**

**Na početku evo točnih odgovora kako biste provjerili svoje odgovore i ispravili ih.**

**1.**

nositi – ti nosi mi nosimo vi nosite

čuvati – ti čuvaj mi čuvajmo vi čuvajte

vikati – ti viči mi vičimo vi vičite

okretati – ti okreći mi okrećimo vi okrećite

**2.**  a) Ispeci pa reci.

 c) Iskoristi dan.

 d) Budi hrast usred šikare.

 g) Prvo skoči, pa reci – hop!

**3.** d) poticaj Pozorno slušajte priču.

 e) zabrana Ne šaraj po zidu!

 a) zapovijed Prestani pričati!

 b) savjet Obuci jaknu, hladno je.

 c) molba Molim te, dodaj mi gumicu!

**4.** Život je kratak, prekrši pravila. Oprosti brzo, ljubi polako. Voli istinski. Smij se

 nekontrolirano i nikada nemoj žaliti ni za čim što te nasmijavalo.

**5.** Narežite sir i šunku na sitne kockice i stavite ih u zdjelu. Dodajte jogurt i dobro promiješajte**.**

 Posolite po želji. Narežite kruh na kriške i namažite pripremljenom smjesom. Sendviče stavite u pećnicu i peći 10 – 15 minuta.

**6.** a) Neka čeka (čekati, 3. os. jd.) pred ulazom u školu.

 b) Neka pročitaju (pročitati, 3. os. mn.) knjigu, odlična je!

**7.** a) Pokažimo (pokazati, 1. os. mn.) im što znamo!

b) Naučeno prikažite (prikazati, 2. os. mn.) umnom mapom!

c) Sutra to reci (reći, 2. os. jd.) svojemu razredniku.

d) Neka pobijedi (pobijediti, 3. os. jd.) najbolji!

**8.** Bez njegove pomoći mnoga bismo divna grla bili putem izgubili.

Kad bih ga privolio, kad bih ga uspio nagovoriti. Nas bismo dvojica izmijenili cijeli svijet!

Kakav bismo život konjima stvorili!

**9.** a) Kad bi mi pokazao, znao bih. pogodba

b) Mogli bismo pjevati na predstavi. mogućnost

c) Ako bi vježbao, bio bi uspješniji. pogodba

d) Volio bih da sam ptica. želja

**10.** a) Što bi moj otac poduzeo da je na mome mjestu? 3. os. jd.

b) Da si najjači, ti bi bio predvodnik. 2. os. jd.

c) On i Sjena tako bi rado bili naši prijatelji. 3. os. mn.

d) Koliki smo put morali prevaliti da bismo stigli dovde? 1. os. mn.

e) Rado bih te ispratio dio puta! 1. os. jd.

**11.** a) Oni bi morali (morati, 3. os. mn.) češće dolaziti na treninge.

b) Kaži što bi učinio (učiniti, 2. os. jd.) na mojemu mjestu?

c) Da sam to prije znao, ne bih se bunio (buniti se, negacija, 1. os. jd.)!

d) Kako bismo trebali (trebati, 1. os. mn.) postupiti u slučaju lošega vremena?

e) To je način na koji biste mogli (moći, 2. os. mn.) poboljšati svoj život.

**12.** – Ja bih trebala pomoć. Biste li vi meni mogli pomoći?

– Samo recite, kako ne bismo mogli!

**13.** a) Da sam živio u Parizu, bio bih naučiofrancuski jezik.

b) Bila bih stiglana vlak da sam krenula na vrijeme.

c) Bile bismo uspjeleizaći da smo pronašle ključ.

**14.** a) Bismo li joj poželjeli joj svu sreću svijeta?

b) Bih li bio skinuo zvijezde s neba zbog nje?

c) Biste li se trebali javiti svojim roditeljima?

d) Bi li ti mogao postati vrhunski sportaš?

S kondicionalom smo završili sve glagolske oblike.

**Pripremila sam vam sažetak svega što smo o glagolima učili ove godine kao mali podsjetnik. Možete ga isprintati i zalijepiti u bilježnice i po njemu učiti. Ili ga možete prepisati rukom u bilježnice.**

**Iza sažetka slijedi jedan zadatak za vježbu. Točne ćete odgovore dobiti na sljedećem satu. Nastavit ćemo vježbati i sljedećih sati. Naučite ono što niste dosad naučili, vježbajte što više. Sljedeći tjedan u četvrtak, 21. 5., pisat ćemo probnu provjeru da vidite kakvi vas zadatci čekaju u pravoj provjeri. Prava je provjera 26. 5.**

**GLAGOLI – USUSTAVLJIVANJE**

**GLAGOLI –** promjenjive riječi kojima se izriče **radnja** (čitati, pisati), **stanje** (ljetovati, sjediti) i **zbivanje** (kišiti, ozdraviti)

**– glagolska obilježja:** glagolska osoba (1., 2. i 3. osoba)

 broj (jednina, množina)

**SPREZANJE** – promjena glagola po osobama

GLAGOLI

 **PO VIDU** **PO PREDMETU RADNJE**

a) **NESVRŠENI** a) **PRIJELAZNI**: Čitam knjigu.

(čitati, pisati, dolaziti) (može imati imensku riječ u akuzativu bez prijedloga)

b) **SVRŠENI** b) **NEPRIJELAZNI**: Sjedim u sobi.

(pročitati, napisati, doći) (ne može imati imensku riječ u akuzativu bez prijedloga)

 c) **POVRATNI**: Češljam se pred ogledalom.

 (ima povratnu zamjenicu se)

**GLAGOLSKI OBLICI**

 **JEDNOSTAVNI** **SLOŽENI**

 (jedna riječ, tvori se nastavcima) (tvore se slaganjem, slaže se pom. glag. s glag. pridjevom radnim ili infinitivom)

*infinitiv* (čitati, doći) *perfekt* (čitala + sam)

*prezent* (čitam) *pluskvamperfekt*

*aorist* (pročitah) (bila sam + čitala ili bijah + čitala)

*imperfekt* (čitah) *futur prvi* (čitat + ću)

*glag. pridjev radni* (čitala) *futur drugi* (budem + čitala)

*glag. pridjev trpni* (čitan) *kondicional prvi* (čitala + bih)

 *kondicional drugi* (bila bih + čitala)

**INFINITIV** – neodređeni glagolski oblik (biti, htjeti, čitati, doći)

**GLAGOLSKI PRIDJEV RADNI** – subjekt obavlja radnju

htio, htjela, htjelo (jd.) htjeli, htjele, htjela (mn.)

bio/bila, došao/došla

**GLAGOLSKI PRIDJEV TRPNI** – subjekt trpi radnju

čitan, pečen, ispijen, otet

**GLAGOLSKA IMENICA** – imenica nastala od glag. pridjeva trpnog nastavkom *-je*

čitanje, pisanje, svanuće (svanut + -je)

**GLAGOLSKA VREMENA**

**A) SADAŠNJE VRIJEME**

**PREZENT**

čitam, jedem, pišem (pis + -jem), mislim

– biti: nesvršeni prezent – naglašeni: jesam, jesi, jest, jesmo, jeste, jesu

 – nenaglašeni: sam, si, je, smo, ste, su

 svršeni prezent – budem, budeš, bude, budemo, budete, budu

– htjeti: naglašeni prezent: hoću, hoćeš, hoće, hoćemo, hoćete, hoće

 nenaglašeni prezent: ću, ćeš, će, ćemo, ćete, će

**B) PROŠLA VREMENA**

**AORIST** – samo od svršenih glagola

pročitah, pročita, pročita, pročitasmo, pročitaste, pročitaše

dođoh, dođe, dođe, dođosmo, dođoste, dođoše

– biti: bih, bi, bi, bismo, biste, bi

– htjeti: htjeh ili htjedoh

**IMPERFEKT** – samo od nesvršenih glagola

čitah, čitaše, čitaše, čitasmo, čitaste, čitahu

bijah, bijaše, bijaše, bijasmo, bijaste, bijahu (ili bjeh)

htijah, htijaše, htijaše, htijasmo, htijaste, htijahu (ili hoćah)

**PERFEKT** – glagolski pridjev radni + nenaglašeni nesvršeni prezent pom. glag. biti

čitao sam / čitala sam, došao sam / došla sam

bio sam / bila sam, htio sam / htjela sam

**PLUSKVAMPERFEKT** – glagolski pridjev radni + perfekt ili imperfekt pom. glag. biti

bio sam čitao / bila sam čitala ili bijah čitao / bijah čitala

bio sam bio / bila sam bila ili bijah bio / bijah bila

bio sam htio / bila sam htjela ili bijah htio / bijah htjela

**C) BUDUĆA VREMENA**

**FUTUR PRVI** – infinitiv + nenaglašeni prezent pom. glag. htjeti

čitat ću (ja ću čitati), doći ću (ja ću doći)

bit ću (ja ću biti), htjet ću (ja ću htjeti)

**FUTUR DRUGI** – glagolski pridjev radni + svršeni prezent pom. glag. biti

budem čitao / budem čitala

budem bio / budem bila; budem htio / budem htjela

**GLAGOLSKI NAČINI**

**IMPERATIV** – zapovjedni način

– nema oblik za 1. os. jd., ima oblike samo za 2. os. jd. i 1. i 2. os. mn.

2. os. jd. (ne) boj se čitaj nosi piši (pis + -ji)

1. os. mn. (ne) bojmo se čitajmo nosimo pišimo

2. os. mn. (ne) bojte se čitajte nosite pišite

– u 3. os. jd. i mn. upotrebljava se čestica neka i prezent:

jd. neka se (ne) boji, neka čita, neka nosi, neka piše

mn. neka se (ne) boje, neka čitaju, neka nose, neka pišu

**KONDICIONAL PRVI** – pogodbeni način

– glagolski pridjev radni + aorist pom. glag. biti

čitao bih, čitao bi, čitao bi, čitali bismo, čitali biste, čitali bi

bio bih / bila bih; htio bih / htjela bih

**KONDICIONAL DRUGI** – glagolski pridjev radni + kondicional I. pom. glag. biti

bio bih čitao / bila bih čitala

bio bih bio / bila bih bila; bio bih htio / bila bih htjela

**Evo i zadatka za vježbu.**

**Zadane rečenice napiši tako da podcrtane glagole napišeš u traženim glagolskim oblicima. Pazi, ne mijenjaj zadanu glagolsku osobu.**

**1. Proći će** godine od toga dana.

prezent:

aorist:

perfekt:

pluskvamperfekt:

imperativ:

kondicional prvi:

2. **Crtat ćeš** strip.

prezent:

perfekt:

imperfekt:

pluskvamperfekt:

imperativ:

kondicional prvi:

3. **Življah** dugo u brdima.

prezent:

perfekt:

pluskvamperfekt:

futur prvi:

kondicional prvi: